Temeljem članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 58. Statuta Grada Pleternice („Službeno glasilo“ Grada Pleternice br.: 02/21) , Grad Pleternica objavljuje

# J A V N I P O Z I V

#

# za financiranje kapitalnih ulaganja neprofitnih organizacija, dobrovoljnih vatrogasnih društava i vjerskih zajednica za 2022.godinu

**I.**

Predmet ovog Javnog poziva je dodjela bespovratnih sredstava potpore neprofitnim organizacijama, dobrovoljnim vatrogasnim društvima i vjerskim zajednicama koje djeluju na području Grada Pleternice za financiranje kapitalnih ulaganja u materijalnu imovinu.

Kapitalna ulaganja se odnose na ulaganje u uređenje objekata i prostora koje organizacije i zajednice koriste za obavljanje svoje djelatnosti, uređenje objekata i ostalih sadržaja u sklopu sportskih terena, ulaganje u poboljšanje kvalitete imovine, rješavanje imovinsko-pravnih odnosa, uređenja igrališta.

Predviđeni iznos ukupnih sredstava koji je na raspolaganju u proračunu Grada Pleternice za financiranje kapitalnih ulaganja u 2022. godini, odnosno iznos koji će se temeljem ovog javnog poziva moći dodijeliti organizacijama, društvima i zajednicama za provedbu ulaganja je:

* 500.000,00 kn za kapitalne potpore vjerskim zajednicama ,
* 200.000,00 kn za kapitalne potpore udrugama građana,
* 200.000,00 kn za kapitalne potpore udrugama u sportu,
* 300.000,00 kn za kapitalne potpore dobrovoljnim vatrogasnim društvima.

Javni poziv će provesti Jedinstveni upravni odjel Grada Pleternice.

**II.**

Na ovaj javni poziv se mogu javiti sve neprofitne organizacije čiji su ciljevi i djelatnost usmjereni ka zadovoljenju javnih potreba mještana Grada Pleternice te vjerske zajednice i dobrovoljna vatrogasna društva koja djeluju na području Grada Pleternice , a kojima temeljna svrha nije stjecanje dobiti i čije aktivnosti Jedinstveni upravni odjel Grada Pleternice ne ocijeni kao gospodarsku djelatnost.

Prijavitelji koje se javljaju na ovaj javni poziv moraju biti upisani u Registru udruga, moraju posjedovati RNO broj, dostaviti dokaz o tome da su uskladili svoje statute s odredbama Zakona o udrugama, nadležnom Uredu državne uprave podnijele zahtjev za promjenu podataka u Registru udruga i moraju ispunjavati sve druge uvjete propisane javnim pozivom.

**III.**

Svaki prijavitelj može u okviru ovog javnog poziva prijaviti i ugovoriti provedbu najviše dva (2) ulaganja u materijalnu imovinu koja će se provoditi tijekom 2022.godine te za svako ulaganje mora podnijeti posebnu prijavu.

Zahtjev može podnijeti svaka neprofitna organizacija, dobrovoljno vatrogasno društvo i vjerska zajednica koja prvenstveno udovoljava slijedećim općim uvjetima:

* provodi svoju djelatnost u pravilu na području Grada Pleternice
* ispunila je sve prethodne ugovorne obveze prema Gradu Pleternici.

Zahtjevi se podnose na obrascu Zahtjeva (Obrazac 1) koji se nalazi u prilogu ovog Javnog poziva i kojemu se prilažu:

* Najmanje 3 ponude, za predmetno kapitalno ulaganje koja glasi na podnositelja zahtjeva
* Izjava o nepostojanju dvostrukog financiranja, (Obrazac 2)
* Izjava o urednom ispunjenju obveza iz svih prethodno sklopljenih ugovora o financiranju iz proračuna Grada Pleternice i drugih javnih izvora, (Obrazac 3)
* Izvadak ili Rješenje iz odgovarajućeg registra udruga,
* Potvrda nadležne Porezne uprave o nepostojanju poreznog duga ne starija od 30 dana od dana podnošenje zahtjeva.

koji se mogu preuzeti na mrežnim stranicama Grada Pleternice ([www.pleternica.hr](http://www.pleternica.hr/)).

**IV.**

O dodjeli sredstava prijaviteljima koji zadovoljavaju uvjete propisane Javnim pozivom, Gradonačelnica će odlučiti Zaključkom.

**V.**

Rok za podnošenje prijava, neovisno kojim putem se one dostavljaju (poštom ili osobno) u pisarnicu Grada Pleternica, istječe iskorištenjem sredstava, odnosno najkasnije do **30.studenog. 2022.godine.**

Procjenu pristiglih prijava će, u skladu s kriterijima javnog poziva, izvršiti Povjerenstvo za ocjenjivanje koje imenuje Gradonačelnica Grada Pleternice.

Prijave koje ne udovoljavaju gore navedenim uvjetima, koje su nepotpune, pogrešno ispunjene ili pristignu izvan roka neće se razmatrati.

**VI.**

Prijave na propisanim obrascima koji dostupni na web stranicama Grada Pleternice ([www.pleternica.hr](http://www.pleternica.hr/)) šalju se poštom ili neposredno predaju pisarnici Grada Pleternice, na slijedeću adresu:

**Grad Pleternica**

**Trg hrvatskih branitelja 1**

**34310 Pleternica**

s naznakom

**„Prijava na javni poziv za financiranje kapitalnih neprofitnih organizacija, dobrovoljnih vatrogasnih društava i vjerskih zajednica za 2022.godinu“**

**– NE OTVARATI -“**

**VII.**

Sva pitanja vezana uz ovaj javni poziv mogu se postaviti elektroničkim putem, slanjem upita na adresu elektronske pošte: grad@pleternica.hr.

KLASA: 402-01/22-01/1

URBROJ: 2177/07-01-22-01

Pleternica, 24.veljače 2022. godine

Gradonačelnica

Marija Šarić, v.r.